CELEX: 62011CA0145
Language: mt
Date: 2012-07-19 00:00:00
Title: Kawża C-145/11: Sentenza tal-Qorti tal-Ġustizzja (It-Tielet Awla) tad- 19 ta’ Lulju 2012 — Il-Kummissjoni Ewropea vs Ir-Repubblika Franċiża (Nuqqas ta’ Stat li jwettaq obbligu — Direttiva 2001/82/KE — Prodotti mediċinali veterinarji — Proċedura deċentralizzata bil-għan li tinħareġ awtorizzazzjoni għat-tqegħid fis-suq f’iktar minn Stat Membru wieħed — Prodotti mediċinali ġeneriċi simili għall-mediċini ta’ riferiment diġà awtorizzati — Rifjut li tiġi validata t-talba ta’ Stat Membru — Kompożizzjoni u forma tal-prodott mediċinali)

29.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 295/10
            
         Sentenza tal-Qorti tal-Ġustizzja (It-Tielet Awla) tad-19 ta’ Lulju 2012 — Il-Kummissjoni Ewropea vs Ir-Repubblika Franċiża
   (Kawża C-145/11) (1)
   
   (Nuqqas ta’ Stat li jwettaq obbligu - Direttiva 2001/82/KE - Prodotti mediċinali veterinarji - Proċedura deċentralizzata bil-għan li tinħareġ awtorizzazzjoni għat-tqegħid fis-suq f’iktar minn Stat Membru wieħed - Prodotti mediċinali ġeneriċi simili għall-mediċini ta’ riferiment diġà awtorizzati - Rifjut li tiġi validata t-talba ta’ Stat Membru - Kompożizzjoni u forma tal-prodott mediċinali)
   2012/C 295/16
   Lingwa tal-kawża: il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: M. Šimerdová, A. Marghelis u O. Beynet, aġenti)
   
      Konvenuta: Ir-Repubblika Franċiża (rappreżentanti: G. de Bergues, S. Menez u R. Loosli-Surrans, aġenti)
   
      Suġġett
   
   Nuqqas ta’ Stat li jwettaq obbligu — Ksur tal-Artikoli 32 u 33 tad-Direttiva 2001/82/KE tal-Parlament Ewropew u tal-Kunsill, tas-6 ta’ Novembru 2001, li tistabilixxi il-kodiċi tal-Komunità rigward il-prodotti mediċinali veterinarji (ĠU Edizzjoni Speċjali bil-Malti, Kapitolu 13, Vol. 27, p. 31) — Proċedura deċentralizzata bil-għan li tinħareġ awtorizzazzjoni għat-tqegħid fis-suq f’iktar minn Stat Membru wieħed — Prodotti mediċinali ġeneriċi simili għall-prodotti mediċinali ta’ riferiment diġà awtorizzati — Rifjut ta’ validazzjoni minn Stat Membru fuq il-bażi ta’ raġunijiet xjentifiċi relatati mal-kompożizzjoni tal mediċina u mal-għażla tal-forma farmaċewtika tagħha — Prinċipju tar-rikonoxximent reċiproku
   
      Dispożittiv
   
   
               (1)
            
            
               Billi rrifjutat li tivvalida żewġ talbiet ta’ awtorizzazzjoni ta’ tqegħid fis-suq tal-prodotti mediċinali veterinarji CT-Line 15 % Premix u CT-Line 15 %Oral Powder fil-kuntest tal-proċedura deċentralizzata prevista mid-Direttiva 2001/82/KE tal-Parlament Ewropew u tal-Kunsill, tas-6 ta’ Novembru 2001, li tistabilixxi il-kodiċi tal-Komunità rigward il-prodotti mediċinali veterinarji, kif emendata bid-Direttiva 2004/28/KE tal-Parlament Ewropew u tal-Kunsill, tal-31 ta’ Marzu 2004, ir-Repubblika Franċiża naqset milli twettaq l-obbligi tagħha taħt l-Artikoli 32 u 33 ta’ din id-direttiva.
            
         
               (2)
            
            
               Ir-Repubblika Franċiża hija kkundannata għall-ispejjeż.
            
         
      (1)  ĠU C 160, 28.05.2011.